text: Ny konstitueret direktør for VUC Syd udfylder tomrum
  20 juni 2017 kl. 10.35
  VUC Syd har i Vinnie Lerche Freudendal fundet en midlertidig afløser for direktør Hans Jørgen Hansen, der fratrådte i sidste uge.
  VUC Syd har på et bestyrelsesmøde tirsdag udnævnt Vinnie Lerche Freudendal til konstitueret direktør.
  - Det vil jeg faktisk rigtig gerne. Jeg har været på VUC i seks år og været med til mange af de udviklingstiltag, som er synlige på VUC Syd i dag, siger hun til TV SYD. 
  Vinnie Lerche Freudendal efterfølger Hans Jørgen Hansen, der pludseligt fratrådte sin stilling i sidste uge.
  - At den tidligere direktør er gået af betyder, at vi står med et tomrum, og jeg tror, jeg kan være med til at udfylde det tomrum, siger hun.
  VUC Syd i Haderslev er en selvejende, statslig institution, der tilbyder undervisning til voksne og unge. På det seneste har der været rejst en del kritik af betyrelsens og ansattes studieture i udlandet.
  